b'\n_START_ARTICLE_\nShoegazing\n_START_SECTION_\nEstil, arrels i influ\xc3\xa8ncies\n_START_PARAGRAPH_\nElements comuns del shoegazing consisteix en la distorsi\xc3\xb3, riffs brunzinadors i el "mur de so" de les guitarres sorolloses. Sovint, se li d\xc3\xb3na una qualitat amorfa al so mitjan\xc3\xa7ant dues guitarres distorsionades juntes. Encara que tamb\xc3\xa9 hi havia riffs per part de la guitarra principal, no eren el focus central de la majoria de les can\xc3\xa7ons shoegazing._NEWLINE_Les veus normalment s\xc3\xb3n suaus en volumen i en to per\xc3\xb2 sota el nivell de les guitarres generalment hi ha una accepci\xc3\xb3 forta de la melodia. Aix\xc3\xb2 no obstant, les lletres no hi tenen \xc3\xa8mfasi; les veus sovint s\xc3\xb3n tractades com a mers instruments addicionals._NEWLINE_Mentre que els g\xc3\xa8neres que van influir en el shoegaze usaven sovint bateria sintetitzada, el shoegaze insisteix m\xc3\xa9s en la bateria en directe._NEWLINE_El nom es va encunyar en un article a la revista Sounds d\'un concert de la banda novell Moose, en qu\xc3\xa8 el cantant, Russell Yates, llegia la lletra de les can\xc3\xa7ons pegada a terra durant el bolo. El terme el va agafar la revista NME, qui el va usar per a fer refer\xc3\xa8ncia a la tend\xc3\xa8ncia dels guitarristes de les bandes de mirar fixament a les seues sabates o al pedal d\'efectes; aparentment molt concentrats mentre tocaven. La Melody Maker va preferir el terme m\xc3\xa9s seri\xc3\xb3s de The Scene That Celebrates Itself, referint-se al costum que les bandes tenien d\'anar a concerts d\'altres bandes de shoegazing, sovint a Camden Town, i tamb\xc3\xa9 de pluriocupant-se en altres bandes:_NEWLINE_La neo-psicod\xc3\xa8lia brunzidora i amb volum estridentment alt que la banda tocava va ser anomenada shoegazing per la premsa brit\xc3\xa0nica perqu\xc3\xa8 els membres de la banda miraven fixament al terra de l\'escenari mentre tocaven._NEWLINE_Els precursors m\xc3\xa9s citats sovint del shoegazing s\xc3\xb3n Cocteau Twins, The Jesus and Mary Chain, i My Bloody Valentine per\xc3\xb2 la base musical que uneix les diverses bandes inclou el garage rock, la psicod\xc3\xa8lia dels anys 60, i l\'indie americ\xc3\xa0 de bandes com Sonic Youth i Dinosaur Jr._NEWLINE_Les primeres bandes que van suscitar l\'etiqueta shoegazing (Ride, Lush, Chapterhouse, Pale saints, Slowdive i Moose) estaven molt influenciades per My Bloody Valentine, i van emergir amb el seu avan\xc3\xa7 el 1988 amb la can\xc3\xa7\xc3\xb3 "You Made Me Realise" i l\'\xc3\xa0lbum Isn\'t Anything i, fins i tot, s\'ha aplicat l\'etiqueta de shoegazing recentment als My Bloody Valentine mateixos. Altres artistes que han estat identificats com a influents al shoegazing inclouen The Velvet Underground, Sonic Youth, H\xc3\xbcsker D\xc3\xbc, Spacemen 3, The Chameleons, The Cure, Bauhaus, Galaxie 500, i The Smiths._NEWLINE_Al llibre de Michael Azerrad Our Band Could Be Your Life cita a una gira a principis dels 90 de Dinosaur Jr. com a influ\xc3\xa8ncia clau. Mentre que Dinosaur Jr. est\xc3\xa0 etiquetat com a una banda de shoegazing, comparteix una tend\xc3\xa8ncia a mesclar melodies pop amb guitarres cridaneres i veus lac\xc3\xb2niques. La llarga gira als Estats Units el 1992 de My Bloody Valentine, Dinosaur Jr. i Yo La Tengo va introduir considerablement l\'estil del g\xc3\xa8nere als EUA.'